ബൈനറി 2023

വോക്ക് മീഡിയയുടെ ബാനറിൽ രാജേഷ് ബാബു കെ ശൂരനാട്
നിർമ്മിച്ച് ജാസിക് അലി സംവിധാനം ചെയ്ത മലയാളം സൈബർ
ക്രൈം ത്രില്ലറാണ് ബൈനറി (Binary).  ജോയ് മാത്യു, സിജോയ് വർഗീസ്‌,  കൈലാഷ് , അനീഷ് ജി മേനോൻ,
അനീഷ് രവി നവാസ് വള്ളിക്കുന്ന്, ലെവിൻ സൈമൺ ജോസഫ്,
മാമുക്കോയ, നിർമ്മൽ പാലാഴി, കൂട്ടിക്കൽ ജയചന്ദ്രൻ, കിരൺ രാജ്, രാജേഷ് മല്ലർകണ്ടി, സങ്കീർത്തന, ഹരിതാ നായർ തുടങ്ങിയവർ പ്രധാന വേഷങ്ങൾ കൈകാര്യം ചെയ്ത ബൈനറി 2023 മെയ് 26 നാണ് തിയറ്ററുകളിൽ എത്തുന്നത്.     

രാജ്യസുരക്ഷയും വ്യക്തികളുടെ സ്വകാര്യ ജീവിതവും പലപ്പോഴും സൈബർ കുറ്റവാളികളുടെ വലയിൽ കുരുങ്ങിപ്പോകുകയാണ്. ഇത്തരം കുറ്റവാളികളെ കണ്ടെത്തുക പോലും ഏറെ പ്രയാസകരമാണ്.
അങ്ങനെ പുതിയ കാലത്തെ ജീവിതപരിസരങ്ങളിലൂടെ
സൈബർലോകത്തിൻറെ കഥ പറയുന്ന ചിത്രമാണ് ബൈനറി.
നിയമസംവിധാനത്തെയും നീതിന്യായ വ്യവസ്ഥയേയും
വെല്ലുവിളിക്കുന്ന സൈബർ കുറ്റവാളികളുടെ ജീവിതത്തിലേക്കുള്ള സംഘർഷഭരിതമായ ഒരു യാത്രയാണ് ബൈനറിയുടെ ഇതിവൃത്തം.

കഥ
ഒരു ഐടി കമ്പനിയിൽ ജോലി ചെയ്യുന്ന അഖിൽ, റോഷൻ, ദീപ്തി,
റിയ എന്നിവർക്ക് അപ്രതീക്ഷിതമായി തങ്ങളുടെ ജോലി
നഷ്ടപ്പെടുന്നു. അവരുടെയും അവരുടെ സുഹൃത്തായ കമാലിന്റെയും
ജീവിതത്തിലേക്ക് കടന്നുവരുന്ന സാം വിൽസൺ എന്ന സൈബർ കുറ്റവാളി അവരുടെ നിസ്സഹായ അവസ്ഥയെ ചൂഷണം ചെയ്യുകയും
അവരെ കരുക്കൾ ആക്കി വലിയ കുറ്റകൃത്യങ്ങൾ ആസൂത്രണം
ചെയ്യുകയും ചെയ്യുന്നതിലൂടെയാണ് ബൈനറിയുടെ കഥ
വികസിക്കുന്നത്.

 അഭിനേതാക്കൾ 
ജോയ് മാത്യു
സിജോയ് വർഗീസ്‌
കൈലാസ്
അനീഷ് ജി മേനോൻ
അനീഷ് രവി
നവാസ് വള്ളിക്കുന്ന്
ലെവിൻ സൈമൺ ജോസഫ്
മാമുക്കോയ
നിർമ്മൽ പാലാഴി
കൂട്ടിക്കൽ ജയചന്ദ്രൻ
കിരൺ രാജ്
രാജേഷ് മല്ലർകണ്ടി
സങ്കീർത്തന
ഹരിതാ നായർ

 സൗണ്ട് ട്രാക്ക് 
പി കെ ഗോപി, നജു ലീലാധർ, അഡ്വക്കേറ്റ് ശ്രീരാഞ്ജിനി, സജിത
മുരളീധരൻ, പി സി മുരളീധരൻ എന്നിവർ രചിച്ച് രാജേഷ് ബാബു കെ ശൂരനാട് സംഗീതം നൽകിയ ഗാനങ്ങൾ ഹരിചരൻ, അൻവർ സാദത്ത്, രഞ്ജിനി ജോസ് , പൂജാ സന്തോഷ്,അനസ് ഷാജഹാൻ,
അജ്മൽ ബഷീർ എന്നിവർ ആലപിച്ചിരിക്കുന്നു. 

യശശരീരനായ സംഗീത ആചാര്യൻ എം കെ അർജ്ജുനൻ മാഷ് അവസാനമായി ചിട്ടപ്പെടുത്തിയ ശ്രീ പി.കെ. ഗോപിയുടെ അലപോലെ എന്ന കവിത ചിത്രത്തിൽ ഉൾപ്പെടുത്തിയിട്ടുണ്ട്. പി കെ സുനിൽകുമാർ
ആലപിച്ച ഗാനം സമൂഹമാധ്യമങ്ങളിൽ വളരെ ശ്രദ്ധേയമായിരുന്നു.
ചിത്രത്തിലെതായി പുറത്തിറങ്ങിയ ഹരിചരൻ, പൂജാ സന്തോഷ്
എന്നിവർ ആലപിച്ച "പോരൂ മഴമേഘമേ" എന്ന ഗാനവും രഞ്ജിനി ജോസ് ആലപിച്ച ആകാശം പൂക്കുന്നു എന്ന ഗാനവും സമൂഹമാധ്യമങ്ങളിൽ തരംഗമായിരുന്നു.

 അണിയറ പ്രവർത്തകർ 
സംവിധാനം -ജാസിക് അലി
നിർമ്മാണം- രാജേഷ് ബാബു കെ ശൂരനാട്
ബാനർ -വോക്ക് മീഡിയ
തിരക്കഥ- ജ്യോതിഷ് നാരായണൻ, ബിനോയ് പി എം
സംഭാഷണം- രഘു ചാലിയാർ
ക്യാമറ-സജീഷ് രാജ്
സെക്കൻറ് ഷെഡ്യൂൾ ക്യാമറ- ഹുസൈൻ അബ്ദുൾ ഷുക്കൂർ
സെക്കൻഡ് ഷെഡ്യൂൾ ക്രിയേറ്റീവ് ഡയറക്ടർ- കൃഷ്ണജിത്ത് എസ്
വിജയൻ
സംഗീതം-എം കെ അർജ്ജുനൻ & രാജേഷ് ബാബു കെ ശൂരനാട്,
എഡിറ്റർ- അമൃത് ലൂക്ക
ഗാനരചന- പി.കെ. ഗോപി, നജു ലീലാധർ, പി സി മുരളീധരൻ,
അഡ്വ ശ്രീ രജ്ഞിനി, സജിതാ മുരളിധരൻ.
പ്രൊഡക്ഷൻ കൺട്രോളർ- ഗിരീഷ് നെല്ലിക്കുന്നുമ്മേൽ
സംഘട്ടനം- ബ്രൂസ്ലി രാജേഷ് 

 അവലംബം 


  – m3db.com - ബൈനറി
  – Book My Show - ബൈനറി

വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ